《尚书座上赋牡丹花得轻字韵其花自越中移植》
唐代·徐夤

流苏凝作瑞华精，仙阁开时丽日晴。霜月冷销银烛焰，

宝瓯圆印彩云英。娇含嫩脸春妆薄，红蘸香绡艳色轻。

早晚有人天上去，寄他将赠董双成。

作者简介：徐夤：字昭梦，福建莆田人。登乾宁进士第，授秘书省正字。依王审知，礼待简略，遂拂衣去，归隐延寿溪（现留于绶溪公园，系莆田二十四景之一）。著有《探龙》、《钓矶》二集，诗二百六十五首。